Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 308/14/8807	Michalovce, 3.7.2015
EEČ : 2-66-249-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.5.2014, spisová značka Pv 308/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od konca mesiaca november 2013 do 04.02.2014 v obci XXXXX, okres XXXXX v rodinnom dome XXXXX neoprávnene odoberala elektrickú energiu z rozvodnej siete a to tým spôsobom, že na vedení v hlavnej rozvodnej skrini dala vyhotoviť T - odbočku káblom s označením CY 4 mm2 cez povalu rodinného domu priamo na elektrický rozvod v dome, čím dochádzalo k odberu elektrickej energie, mimo merania elektromerom a takýmto nedovolaným odberom bola spôsobená poškodenej spoločnosti XXXXX XXXXX, IČO: XXXXX škoda vo výške 481.27 €

Uznesením prokurátora Okresnej prokuratúry XXXXX zo dňa 14.5.2014, spisová značka Pv 308/14/8807, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora okresnej prokuratúry XXXXX sp. zn. Pv 308/14/8807 - 3 zo dňa 14.05.2014  bolo podmienečne zastavené trestné stíhanie obvinenej pre prečin krádeže podľa § 212 ods. 2 písm. e) Tr. zák..
Trestnej činnosti sa dopustila na tom skutkovom základe, že v dobe od konca mesiaca november 2013 do 04.02.2014 v obci XXXXX, okres XXXXX v rodinnom dome č. XXXXX neoprávnene odoberala elektrickú energiu z rozvodnej siete a to tým spôsobom, že na vedení v hlavnej rozvodnej skrini dala vyhotoviť T - odbočku káblom s označením CY 4 mm2 cez povalu rodinného domu priamo na elektrický rozvod v dome, čím dochádzalo k odberu elektrickej energie, mimo merania elektromerom a takýmto nedovolaným odberom bola spôsobená poškodenej spoločnosti XXXXX, IČO: XXXXX škoda vo výške 481.27 €. 

Prokurátor okresnej prokuratúry v uznesení o podmienečnom zatavení určil obvinenej skúšobnú dobu v trvaní 12 mesiacov.
Uznesenie o podmienečnom zastavení trestného stíhania zo dňa 14.05.2014 nadobudlo právoplatnosť dňa 27.05.2014. Určená skúšobná doba uplynula teda dňa 27.05.2015.

Po uplynutí skúšobnej doby si prokurátor vyžiadal charakteristiky z miesta bydliska, Obvodného oddelenia PZ Pavlovce nad Uhom, ako i nový odpis registra trestov. 

Z predložených charakteristík bolo zistené, že obvinená je z miesta trvalého bydliska hodnotený všeobecne, nebola prerokúvaní pred komisiou verejného poriadku, v sledovanom období sa nedopustila žiadneho priestupku. 
	Taktiež v sledovanom období nemá obvinená novší záznam v odpise registra trestov. 

	Vzhľadom na uvedené okolnosti bolo teda potrebné rozhodnúť tak, ako je to uvedené vo výrokovej časti tohto rozhodnutia, pretože obv. XXXXX sa počas skúšobnej doby osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor